jkorsvik/nowiki_second_scrape_merged huggingface dataset:
Outspoken

Outspoken var et amerikansk straight edge hardcore-band fra Orange County, California, USA. Bandet eksisterte mellom 1990 og 1994, og ga i perioden ut en LP, to EPer samt flere spor på ulike samleplater. En CD med komplett diskografi ble gitt ut av Indecision Records i 2005.
Kort tid etter at bandet ble dannet ga de ut en demo-kassett kalt Look Beyond, og samme år fikk de gitt ut EP-en Survival New Age Records. Denne hadde et sterkt dyrevern- og vegetarianisme-budskap, både tekstmessig og omslagsmessig. Musikalsk hentet bandet elementer både fra straight edge hardcore-musikken slik den var utviklet i New York City på andre halvdel av 1980-tallet og fra heavy metal. De fulgte opp med kassett-singelen Don't Admit Defeat i 1991 før LP-en A Light in the Dark kom året etter. På tross av svak produksjon ble denne LP-en raskt en klassiker innen straight edge hardcore-bevegelsen. I 1993 ga Outspoken ut EP-en The Current, med et langt tyngre lydbilde enn tidligere utgivelser, før de kort tid etter la inn årene. Bandet har siden hatt flere gjenforeningskonserter.
Medlemmer av bandet har spilt i band som Mean Season, Borderline, Solitude, Drift Again, March, Kill the Messenger, Yuckmouth, Free Will, Against the Wall, Enswell, The Supression Swing, Amandment Eighteen, Parades End, The Twilight Transmission, The Third Degree og Whirlpool


== Diskografi ==
Egne utgivelser

Look Beyond (kassett, 1990)
Survival (7" EP, 1990)
Don't Admit Defeat (kassett, 1991)
A Light in the Dark (LP/CD, 1992)
The Current (7" EP, 1993)
Spotlight (samle-CD, 2005)Samleplater

Voice of Thousands (LP 1991, «Look Beyond»)
Words to Live by, Words to Die for (7" 1991, «Start to Live»)
Voice of the Voiceless (LP/CD 1991, «Daydream»)
Anti-Matter (LP/CD 1994, «Spark»)
Bringing it Back (7" 1994, «Spark»)
Land of Greed, World of Need (LP/CD 1994, «Spoke»)


== Medlemmer ==
John Coyle – vokalist
Dennis Remsing – trommer
Mike Hartsfield – gitar
Dan Adair – bass (1990–91)
Jae Hansel – bass (1991–94)
Travis Guichard – gitar (1992–94)


== Eksterne lenker ==
(en) Outspoken på Discogs 
(en) Outspoken på MusicBrainz 
(en) Outspoken på Songkick
Valerij Brumel

Valerij Nikolajevitsj Brumel, russisk Валерий Николаевич Брумель (født 14. april 1942, død 26. januar 2003 i Moskva) var en sovjetisk idrettsutøver som konkurrerte i høydehopp.
Han satte seks verdensrekorder mellom 1961 og 1963 og forbedret rekorden fra 2,23 til 2,28. Han vant to olympiske medaljer; sølv i OL 1960 og gull i OL 1964. I 1962 vant han gull i EM i Beograd.
Etter å ha vært ubeseiret i 1965-sesongen ble han stygt skadd i en motorsykkelulykke. Selv etter 29 operasjoner ble han aldri mer i stand til å måle seg med de beste. I 1970 hoppet han 2,06.


== OL-medaljer ==
1964  Tokyo - gull i høydehopp
1960  Roma - sølv i høydehopp


== EM-medaljer ==
EM 1962  Beograd - gull i høydehopp


== Referanser ==


== Eksterne lenker ==
(de) Valerij Brumel – Munzinger Sportsarchiv 
(en) Valerij Brumel – Olympics.com 
(en) Valerij Brumel – Olympic.org 
(en) Valerij Brumel – Olympedia 
(en) Valerij Brumel – Sports-Reference (OL-resultater – arkivert) 
(en) Valerij Brumel – World Athletics 
(en) Valerij Brumel – Track and Field Statistics
Thomas Flierl

Thomas Flierl (født 3. juli 1957 i Øst-Berlin) er en tysk politiker (Die Linkspartei).


== Politisk karrière ==
Fra januar 2002 til september 2006 har Flierl vært senator for vitenskap, forskning og kultur i delstaten Berlin. Frem til 2000 var den tidligere medarbeideren i DDRs kulturministerium bydelsråd for økologisk byutvikling, byggvirksomhet og boliger i bydelen Mitte. Mellom 1995 og 1998 var han medlem av Berlins parlament for PDS. Han var leder for kulturetaten i Prenzlauer Berg mellom 1990 og 1996.


== Kritikk ==
Etter en podiumsdiskusjon om fremtiden til Gedenkstätte Berlin-Hohenschönhausen den 14. mars 2006, som ble massivt dominert av 200 tidligere Stasimedarbeidere, har Flierl kommet under sterk kritikk og blitt kraftig fordømt av alle andre politiske partier. Blant Stasimedarbeiderne var den site HVA-sjefen Werner Großmann og den siste Stasisjefen Wolfgang Schwanitz. De tidligere Stasimedarbeiderne kalte ifølge vitner Stasis varetektsfangene for «kriminelle» og «subversive elementer». Kultursenator Flierl skal ikke å tatt til motmæle mot disse utsagnene, og skal sogar ha oppfordret Stasiofrene «til å bevise SED-terroren». Flier fikk motgang fra alle fraksjoner i Berlins palament. Flierl som selv var utsatt for overvåkning gjennom Stasi, innrømmet i kulturutvalget senere at han burde tatt stilling mot Stasimedarbeidernes opptreden.Thomas Flierl fikk også kritikk da han i august 2006 utlyste at bystaten Berlin kommer til å returnere maleriet Berliner Straßenszene til arvene til den jødiske kunstsammleren og tidligere eieren Alfred Hess. Dette maleriet er et av de viktigste malerier innen tysk ekspresjonisme. Avgjørelsen var ommstritt fordi de var uklart om maleriet ble solgt i 1936 under nazistenes tvang.


== Referanser ==
Ouray County

Ouray County er et fylke i den amerikanske delstaten Colorado. Det ligger i den sørvestlige delen av staten og det grenser mot Montrose County i nord, Gunnison County i nordøst, Hinsdale County i sørøst, San Juan County i sør og mot San Miguel County i sørvest.
Ouray Countys totale areal er 1 404,32 km² hvorav 5 km² er vann. Ved folketellingen i 2010 hadde fylket 4 436 innbyggere og administrasjonssenteret ligger i byen Ouray som også er fylkets største by. 


== Historie ==
Fylket ble grunnlagt 18. januar 1877 av land som ble skilt ut for det meste fra San Juan og med en mindre del av Hinsdale County. Det har fått sitt navn etter ute-indianerhøvdingen Ouray. Gullgraverbyen Ouray, grunnlagt 2. oktober 1876, ble den 8. mars 1877 definert som administrasjonssete. Den 19. februar 1881 ble sørlige del av Ouray County utskilt og fikk navnet Dolores County. Den 27. februar 1883 ble også vestre del utskilt, og ble San Miguel County.
For en kortere periode i 1883 var navnet Ouray County skiftet ut med Uncompahgre County.


== Bildegalleri ==

		
		


== Referanser ==


== Eksterne lenker ==
(en) Offisielt nettsted 
(en) Ouray County, Colorado – kategori av bilder, video eller lyd på Commons 
Ouray visitor's guide
Ouray County Historical Society
Colorado County Evolution av Don Stanwyck
Colorado Historical Society
Ouray County Plaindealer avis
Phillips County (Colorado)

Phillips County er et fylke i den amerikanske delstaten Colorado. Det ligger i den nordøstlige delen av staten og det grenser mot Sedgwick County i nord, Yuma County i sør og mot Logan County i vest. Det har også grense mot delstaten Nebraska i øst.
Phillips Countys totale areal er 1 781,24 km² hvorav 0,31 km² er vann. I 2000 hadde fylket 4 480 innbyggere og administrasjonssenteret ligger i byen Holyoke som også er fylkets største by. 


== Historie ==
Fylket ble grunnlagt i 1889 av land som ble skilt ut fra Logan County og det har fått sitt navn etter R.O. Phillips.


== Referanser ==


== Eksterne lenker ==
Offisielt nettsted 
(en) Phillips County, Colorado – kategori av bilder, video eller lyd på Commons
Pitkin County

Pitkin County er et fylke i den amerikanske delstaten Colorado. Det ligger i de sentrale delene av staten og det grenser mot Eagle County i nordøst, Lake County i øst, Chaffee County i sørøst, Gunnison County i sør, Mesa County i vest og mot Garfield County i nordvest.
Pitkin Countys totale areal er 2 521 km² hvorav 7 km² er vann. I 2000 hadde fylket 14 872 innbyggere. Administrasjonssenteret ligger i byen Aspen som også er fylkets største by.
Fylket ble grunnlagt i 1881 av land som ble skilt ut fra Gunnison County og det har fått sitt navn etter guvernør Frederick Walker Pitkin.


== Demografi ==


== Referanser ==


== Eksterne lenker ==
(en) Offisielt nettsted 
(en) Pitkin County, Colorado – kategori av bilder, video eller lyd på Commons 
Colorado Historical Society
Prowers County

Prowers County er et fylke i den amerikanske delstaten Colorado. Administrasjonssenteret ligger i byen Lamar, som også er fylkets største by. I 2000 hadde fylket 14 483 innbyggere. Fylket ble grunnlagt i 1889 av land som ble skilt ut fra Bent County og det har fått sitt navn etter nybyggeren John W. Prowers.
Det ligger i den sørøstlige delen av staten og det grenser mot Kiowa County i nord, Baca County i sør og mot Bent County i vest. Det har også grense mot delstaten Kansas i øst.
Prowers Countys totale areal er 4 259 km² hvorav 10 km² er vann. 


== Referanser ==


== Eksterne lenker ==
(en) Offisielt nettsted 
(en) Prowers County, Colorado – kategori av bilder, video eller lyd på Commons
Rio Blanco County

Rio Blanco County er et fylke i den amerikanske delstaten Colorado. Det ligger i den nordvestlige delen av staten og det grenser mot Moffat County i nord, Routt County i øst og Garfield County i sør. Det har også grense mot delstaten Utah i vest.
Rio Blanco Countys totale areal er 8 347 km² hvorav 5 km² er vann. I 2000 hadde fylket 5 986 innbyggere og administrasjonssenteret ligger i byen Meeker som også er fylkets største by. 
Fylket ble grunnlagt i 1889 av land som ble skilt ut fra Garfield County og det har fått sitt navn etter det spanske navnet på elven White River som renner gjennom fylket.


== Referanser ==


== Eksterne lenker ==
(en) Offisielt nettsted 
(en) Rio Blanco County, Colorado – kategori av bilder, video eller lyd på Commons 
Colorado Historical Society
Gerhard Bjelland

Gerhard Emil Bjelland (født 26. januar 1936 i Hommersåk) er en norsk karakterskuespiller som har vært engasjert ved Nationaltheatret siden 1961. I denne perioden har han tolket nærmere 200 roller. Han har også en rekke oppgaver innen film, radioteater og fjernsyn bak seg.


== Liv og virke ==


=== Bakgrunn ===
Han flyttet til Nøtterøy i 1940 som fireåring, senere til Tjøme der han vokste opp. 


=== Skuespiller ===
Han debuterte i 1960, i NRKs første fjernsynsteaterforestilling Det er fra politiet, mens han ennå studerte ved Statens Teaterskole. Året etter ble han engasjert ved Nationaltheatret, og han debuterte som sigøyner i Reisen til Julestjernen julen 1961. På teatret har han operert i et bredt repertoar, og spilt større og mindre roller hos de fleste klassiske dramatikere. Han har også gjort seg bemerket innen samtidsdrama og komedier, gjerne som karaktersterke, underlige skikkelser i handlingens periferi.
Bjelland har fått flere større karakteroppgaver med årene, og våren 2005 var det premiere for en av hans største suksesser, rollen som den opprørske slaven Lucky i Samuel Becketts Vente på Godot. Sammen med Toralv Maurstad, Espen Skjønberg og Erik Hivju bidro han til at toakteren gikk for fulle hus på Amfiscenen og Hovedscenen i fire sesonger. 
Høsten 2005 spilte han psykologen Herr Richard i Kommunikasjon mellom svin på Torshovteatret, en enakter som fikk strålende kritikker. Våren 2006 var han Tømmerhogger i Federico García Lorca -stykket Blodbryllup. Han ble pensjonist samme år, men opptrådte igjen ved sitt gamle teater da Vente på Godot ble nyoppført på Amfiscenen våren 2007. NRK Drama dokumenterte denne siste runden av Godot, og stykket er planlagt sendt på fjernsyn i romjulen 2007.
Bjelland har spilt i alle 14 versjoner av Reisen til Julestjernen siden han kom til teatret, men i ulike roller. Han startet som sigøyner i 1961-oppsetningen, spilte Ole i 1963 og var magisteren i 1966, den siste "julestjernen" ved Nationaltheatret på 19 år. I 1985 returnerte stykket, og Bjelland var tilbake som magister. I 1988 hadde han skiftet rolle til kongen, og han skulle gjenta denne rollen i oppsetningene i 1989, 1990, 1993, 1994, 1996, 1998, 2000 og 2005. I 2007-utgaven av barnas favorittstykke var han tilbake i rollen som magister.


== Film- og TV-roller ==
1960: Det er fra Politiet.
1962: Sønner av Norge kjøper bil.
1980: At dere tør! (Kalles far).
1997: Blind gudinne (Lavstrand).
2002: Holms (Misfornøyd pasient).
2002: Folk og røvere i Kardemomme by (Silius).


== Referanser ==


== Eksterne lenker ==
(en) Gerhard Bjelland på Internet Movie Database 
(no) Gerhard Bjelland hos Nationaltheatret 
(en) Gerhard Bjelland hos The Movie Database
Rio Grande County

Rio Grande County er et fylke i den amerikanske delstaten Colorado. Det ligger i den sørlige delen av staten og det grenser mot Saguache County i nord, Alamosa County i øst, Conejos County i sør, Archuleta County i sørvest og mot Mineral County i vest.
Rio Grande Countys totale areal er 2 362 km² hvorav 1 km² er vann. I 2000 hadde fylket 12 413 innbyggere og administrasjonssenteret ligger i byen Del Norte og fylkets største by er Monte Vista. 


== Historie ==
Fylket ble grunnlagt i 1874 av land som ble skilt ut fra Conejos og Costilla County og det har fått sitt navn etter elven Rio Grande.  


== Referanser ==


== Eksterne lenker ==
(en) Offisielt nettsted 
(en) Rio Grande County, Colorado – kategori av bilder, video eller lyd på Commons
Routt County

Routt County er et fylke i den amerikanske delstaten Colorado. Det ligger i den nordvestlige delen av staten og grenser mot Jackson County i øst, Eagle County og Grand County i sørøst, Garfield County og Rio Blanco County i sørvest og mot Moffat County i vest. Det har også grense mot delstaten Wyoming i nord.
Routt Countys totale areal er 6 133,14 km², hvorav 16,65 km² er vann. Ved folketellingen i 2010 hadde fylket 23 509 innbyggere. Administrasjonssenteret ligger i byen Steamboat Springs, som også er fylkets største by. 
Fylket ble grunnlagt i 1877 av land som ble skilt ut fra Grand County, og det har fått sitt navn etter guvernør John L. Routt.  


== Referanser ==


== Eksterne lenker ==
(en) Offisielt nettsted 
(en) Routt County, Colorado – kategori av bilder, video eller lyd på Commons 
Colorado County Evolution av Don Stanwyck
Colorado Historical Society
Saguache County

Saguache County er et fylke i den amerikanske delstaten Colorado. Det ligger i den sørlige delen av staten og det grenser mot Chaffee County i nord, Fremont County i nordøst, Custer County i øst, Huerfano County i sørøst, Rio Grande County og Alamosa County i sør, Mineral County og Hinsdale County i sørvest og mot Gunnison County i nordvest.
Saguache Countys totale areal er 8 211 km² hvorav 5 km² er vann. I 2000 hadde fylket 5 917 innbyggere og administrasjonssenteret ligger i byen Saguache og fylkets største by er Center.
Fylket ble grunnlagt i 1866 av land som ble skilt ut fra fylkene Costilla og Lake County og det har fått sitt navn etter det ute-indianske ordet Saguache som betyr blå jord eller vann på blå jord. 


== Referanser ==


== Eksterne lenker ==
(en) Offisielt nettsted 
(en) Saguache County, Colorado – kategori av bilder, video eller lyd på Commons
San Juan County (Colorado)

San Juan County er et fylke i den amerikanske delstaten Colorado. Det ligger i den sørlige delen av staten og det grenser mot Ouray County i nord, Hinsdale County i øst, La Plata County i sør, Montezuma County i sørvest, Dolores County i vest og mot San Miguel County i nordvest.
San Juan Countys totale areal er 1 006 km² hvorav 2 km² er vann. I 2000 hadde fylket 558 innbyggere og administrasjonssenteret ligger i byen Silverton som også er fylkets største by.
Fylket ble grunnlagt i 1864 av land som ble skilt ut fra Lake County og det har fått sitt navn etter det spanske ordet for Saint John som var navnet på en oppdager som har gitt navn til en elv og et fjell i området.


== Referanser ==


== Eksterne lenker ==
(en) Offisielt nettsted 
(en) San Juan County, Colorado – kategori av bilder, video eller lyd på Commons
San Miguel County (Colorado)

San Miguel County er et fylke i den amerikanske delstaten Colorado. Det ligger i den sørvestlige delen av staten og det grenser mot Montrose County i nord, Ouray County i øst, San Juan County i sørøst og mot Dolores County i sør. Det har også grense mot delstaten Utah i vest.
San Miguel Countys totale areal er 3 337,17 km² hvorav 5,15 km² er vann. I 2000 hadde fylket 6 594 innbyggere og administrasjonssenteret ligger i byen Telluride som også er fylkets største by.
Fylket ble grunnlagt i 1883 av land som ble skilt ut fra Ouray County og det har fått sitt navn etter det spanske navnet på hovedelven i området.


== Referanser ==


== Eksterne lenker ==
(en) Offisielt nettsted 
(en) San Miguel County, Colorado – kategori av bilder, video eller lyd på Commons
Elin Rosseland

Elin Rosseland (født 5. april 1959) er en norsk sanger, orkesterleder og komponist, utdannet ved Norges musikkhøgskole (1980–84). Hun var med i Stein Eide-bandet, gruppen Kix og oktetten Winds Hot & Cool (plate i 1984).
Hun uviklet tidlig sin egen Trondheims-kvintett «Fair Play» med Tor Yttredal, Vigleik Storaas, Johannes Eick og Trond Kopperud som ga ut Fair Play (Odin Records, 1989). Hun var med i Søyr (1986–94), trioen ESE med Sidsel Endresen og Eldbjørg Raknes (Gack, Jazzland 1998). Hennes verk Fra himmelen ga NOPA-prisen Årets verk innen både musikk og tekst i 1996 og ble utgitt på NorCD 1997 med Christian Wallumrød og Johannes Eick. I trio med Johannes Eick og Rob Waring utkom Moment (2004). Med Knut Riisnæs opptrådte hun på Oslo Jazzfestival i en oppsetning der Oslo Storband fremførte Peer Gynt suite av Helge Hurum. Rosseland er tilknyttet jazzvokal-utdanningen på Norges musikkhøgskole, og er medlem av Norsk Komponistforening.
Rosseland ble i 2009 tildelt Radka Toneff Minnepris.


== Diskografi ==
Fair Play (1989)
Fra himmelen (1997) med Christian Wallumrød og Johannes Eick
Gack (1999) med Eldbjørg Raknes og Sidsel Endresen
Moment (2004)
Elin Rosseland trio (2007)
Jazz Mass (2009) med Tore Johansen og Bodø Domkor


== Referanser ==


== Eksterne lenker ==
(en) Elin Rosseland på Discogs 
(en) Elin Rosseland på MusicBrainz 
(no) Biografi fra Jazzbasen.
(no) Diskografi fra Jazzbasen.
Mambo Compañeros

Mambo Compañeros (etablert som Mambokameratene, 1996 i Trondheim) er et norsk latin-jazz og salsaband, bestående av de to cubanerne Alexander Fernandez og Luisón Medina vokal og conga, Bjørnar Søreng perkusjon, Kjetil Sandnes bass, Kåre Kolve saksofon, Magnus Forsberg trommer, Morten Huuse piano, og Morten Schrøder trompet.
Deres første utgivelse ¡Viva Salsa! (Tylden & Co. 2004) bestod i hovedsak av egne komposisjoner i opptak fra Havanna og Trondheim.
Gruppen har også vært husorkester i TV-serien Ja, vi elsker (NRK) og ved Kronprinsesse Märthas bryllup.


== Diskografi ==


=== Album ===
¡Viva Salsa! (2004)
Nuestra Manera (2011)
Clásicos Recuerdos (2016)


== Eksterne lenker ==
mambocompaneros.com
Teller County

Teller County er et fylke i den amerikanske delstaten Colorado. Det ligger i de sentrale delene av staten og det grenser mot Douglas County og Jefferson County i nord, El Paso County i øst, Fremont County i sør og mot Park County i vest.
Teller Countys totale areal er 1 448 km² hvorav 5 km² er vann. Ved folketellingen i 2010 hadde fylket 23 350 innbyggere og administrasjonssenteret ligger i byen Cripple Creek og fylkets største by er Woodland Park. 
Fylket ble grunnlagt i 1899 av land som ble skilt ut fra El Paso County og det har fått sitt navn etter senator Henry M. Teller.


== Referanser ==


== Eksterne lenker ==
(en) Offisielt nettsted 
(en) Teller County, Colorado – kategori av bilder, video eller lyd på Commons 
Teller County Information & Links
Teller County Online Yellow Pages
Teller County Real Estate Information Arkivert 6. juli 2019 hos Wayback Machine.
Colorado County Evolution av Don Stanwyck
Colorado Historical Society
Yuma County (Colorado)

Yuma County er et fylke i den amerikanske delstaten Colorado. Det ligger i de nordøstlige delene av staten og det grenser mot Phillips County i nord, Kit Carson County i sør, Washington County i vest og mot Logan County i nordvest. Det har også grense mot delstatene Nebraska og Kansas i øst.
Yuma Countys totale areal er 6 135,94 km² hvorav 8,57 km² er vann. Ved folketellingen i 2010 hadde fylket 10 043 innbyggere og administrasjonssenteret ligger i byen Wray og fylkets største by er Yuma. 
Fylket ble grunnlagt i 1889 av land som ble skilt ut fra El Paso County og det har fått sitt navn etter Yumaindianene som bodde i området.


== Befolkningsutviklingen ==


== Referanser ==


== Eksterne lenker ==
(en) Offisielt nettsted 
(en) Yuma County, Colorado – kategori av bilder, video eller lyd på Commons 
Yuma County farm photos and documentation, fra Historic American Buildings Survey
Colorado County Evolution av Don Stanwyck
Magnolia Jazzband

Magnolia Jazzband (etablert 1972 i Oslo) er et norsk musikkorkester som spiller New Orleans-basert tradisjonell jazz blandet med rhythm and blues.  Initiativtaker var Gunnar Gotaas.
Deres første to utgivelser (på Herman Records) var
New Orleans Gospel in Molde Kirke med Lillian Boutté (1981) og Everywhere you go innspilt i Munchmuseet (1983).  På GHB Records ga de 
med Aline White ut Just a Little While (1991), etterfulgt av
Fine and mellow med Topsy Chapman (1993),
Magnolia anytime (1995),
Christmastime (1996), og
25th anniversary concert med Al Carson (1998).
På eget selskap MJB, har siden utkommet
A lovely way to spend an evening (2001),
In that old sweet garden of Eden innspilt i Austmarka kirke (2002).
Deres besetning i 2001 var
Anders Bjørnstad trompet, Georg Michael Reiss klarinett og altsax, Gunnar Gotaas trombone, Håkon Gjesvik piano, Arild Holm banjo, Per Hobbel bass og Torstein Ellingsen trommer.  Andre medvirkende har vært
Morten Gunnar Larsen piano,
Øistein Isachsen klarinett og
Johnnie Harper banjo.
De opptrådte senest på Oslo Jazzfestival 2006.


== Eksterne lenker ==
magnoliajazzband.com Arkivert 16. november 2018 hos Wayback Machine.
Alamosa County

Alamosa County er et fylke i den amerikanske delstaten Colorado. Det ligger i de sørlige delene av staten og det grenser mot Saguache County i nord, Huerfano County og Costilla County i øst, Conejos County i sørvest og mot Rio Grande County i vest.
Alamosa Countys totale areal er 1 874 km² hvorav 2 km² er vann. I 2000 hadde fylket 14 966 innbyggere og administrasjonssenteret ligger i byen Alamosa som også er fylkets største by. 
Fylket ble grunnlagt i 1913 av land som ble skilt ut fra Costilla County og det har fått sitt navn etter det spanske ordet som betyr bomullplantelund. 
Great Sand Dunes National Park ligger i Alamosa og har Nord-Amerikas største sanddyner.


== Befolkningsutviklingen ==


== Referanser ==


== Eksterne lenker ==
(en) Offisielt nettsted 
(en) Alamosa County, Colorado – kategori av bilder, video eller lyd på Commons 
Colorado Historical Society
Forsvarets vinterskole

Forsvarets vinterskole (FVS) er en avdeling i Hærens våpenskole, lokalisert på Terningmoen (Elverum) i Østerdal Garnison.


== Roller ==
FVS har fagansvar for å bistå Forsvaret og Norges Nato-allierte med trening, opplæring og kompetanseutvikling for vinteroperasjoner. Avdelingen har også fagansvar for overlevelsestrening (SERE)..
FVS ble opprettet i juli 2005 da det ble bestemt at Norge skulle ha Natos kompetansesenter for vinterkrigføring, Centre of Exellence Cold Weather Operations (COE CWO), ett av Natos 26 kompetansesentre.  Offisiell åpning var 5. januar 2006.


== Historie ==
FVS ble opprettet da Skyte- og vinterskolen for infanteriet (SVI) ble lagt ned. SVI ble opprettet i 1861, og ble etterhvert et nasjonalt og internasjonalt senter for blant annet vinterkompetanse.
I dag er skolen en del av Hærens våpenskole (tidl. TRADOK)


== Se også ==
Forsvarets skredfareskala


== Referanser ==
Magnolia Jazz Quartet

Magnolia Jazz Quartet er en norsk musikkgruppe 
bestående av 
Gunnar Gotaas trombone,
Morten Gunnar Larsen piano,
Øistein Isachsen klarinett og
Bonsak Schieldrop trommer.
De har gitt ut flere plater på Herman Records, 
Coquette (1993) og So different blues (1998).
Etter Schieldrops bortgang (2001) tilkom
Birger Mistereggen trommer, og kvartetten antok navnet
Odeon Jazz Quartet.  Siden har de gitt ut
Tocando pra vocé (2003) med stykker fra 
Brasil, Venezuela og Paraguay.
Man finner i Tyskland det liktklingende «Odeon Jazz Quartett».


== Eksterne lenker ==
(en) Magnolia Jazz Quartet på Discogs